Kimmo Pälikkö

Kimmo Pälikkö (s. 1938 Helsinki) on suomalainen tietokirjailija ja kuvataiteilija. Hän on kuvannut erityisesti Helsinkiä sekä grafiikan keinoin että piirtäen ja maalaten. Hän on järjestänyt Helsinki-aiheisia "Katoavaa kaupunkia" -taidenäyttelyitä vuodesta 1970 ja suunnitellut myös Helsinki-aiheisia postimerkkejä.

Pälikkö on opiskellut muun muassa Helsingin työväenopistossa, Vapaassa taidekoulussa ja Taideteollisessa korkeakoulussa. Hänellä on ollut oma galleria vuodesta 1983, joka myy hänen tuotantoaan. Hän on oman ilmoituksensa mukaan suunnitellut vuoteen 2009 mennessä noin 1 400 erilaista postikorttia, joita on painettu yli 86 miljoonaa kappaletta. Pälikkö on toiminut ja toimii myös opettajana taidekursseilla erilaisissa tapahtumissa ja julkaissut taidekirjoja.

Elämänvaiheita
Kimmo Pälikkö on 8-lapsisen perheen ainoa poika. Sodan jälkeen perhe oli muuttanut Somerolle. Pälikkö kävi taidekerhossa, ja Helsingin suomalaisessa työväenopistossa Erkki Hervon opastuksella. Suomen Taidepiirtäjäin Liiton, nykyisen Grafian jäsen hänestä tuli 1960-luvulla ja Suomen tietokirjailijat ry:n jäsen  2008. Pälikkö suoritti 60-luvun lopulla Malmin kauppaoppilaitoksessa merkonomitutkinnon ja Markkinointi-instituutissa mainoshoitajatutkinnon. Päivätyön ohella hän opiskeli sekä Vapaassa Taidekoulussa että Taideteollisessa korkeakoulussa. Pälikkö aloitti akvarelliensa esittelyn "Katoavaa kaupunkia" -näyttelyssä 1970-luvulla Helsingissä. Samaan aikaan hän maalasi myös useita muotokuvia. Varsinaisen päivätyönsä hän teki vuodesta 1972 Helios Oy:n mainonnan ja markkinoinnin vastaavana, jossa tehtävässä hän oli vuoteen 1982. Isänsä kuoleman jälkeen Pälikkö hoiti myös perikunnalle siirtyneen pesuainetehdas Tolu Oy:n vetovastuun. Jo 11-vuotiaana Pälikkö oli piirtänyt Tolu-pesuaineen ensimmäisen etiketin ja lähes kaikki myöhemmätkin etiketit 40 vuoden ajan ovat hänen käsialaansa. Perikunta myi Tolu Oy:n vuonna 1987.Anna-Maija Kunnas: Kimmo Pälikkö, Merkonomi News s. 4-5 

Vuonna 1978 Kimmo Pälikkö perusti KP-art Oy:n, jonka kautta hän on markkinoinut töitään. Vuonna 1982 jäätyään kokonaan pois vieraan palveluksesta Pälikkö perusti KP-art Oy:n yhteyteen oman taidegallerian, joka oli Senaatintorin varrella 1985–2010 nimellä ART-Helsinki. Taiteen ohella Pälikkö on harrastanut musiikkia soittaen nokkahuilua, viulua ja klarinettia omaksi ja muiden iloksi ensin pienessä tanssiorkesterissa ja suuremmassakin Suomi pojat -nimisessä orkesterissa. Vuonna 2008 Kimmo Pälikkö nimettiin vuoden kunniamerkonomiksi. 

Postikortteja hän on tehnyt 1381 erilaista. Senaatintorilla sijainnut galleria jäi pois talojen remontoinnin tieltä. Pukinmäen kehystämöä ja studiota hän pitää edelleen, vaikka ikää on jo yli 80 vuotta.Pälikön galleria pakoon  

Pälikkö on julkaissut 2000-luvulla myös  kreationistisia kirjoja.

 Kirjallista tuotantoa 
Kenellä on maailmaan tekijänoikeus? Suomen tunnustuksellinen luterilainen kirkko, 1981
Tiivi kertoo kaikesta kuvin, elämme kuvalla puhumisen aikaa, Valokuvausalan tuonti- ja tukkukauppiaat, 1983, Jakelu kaikille lukiolaisille (suomi/ruotsi), 
Postikorttiluettelo 1972–1988/ kevät, KP-Art, 1988
Helsinki = Helsingfors, Tammi, 1988. , 
Helsinki, KP-art, 1992
Postikortit 1972-1995. 850 eri korttia. KP-Art Oy, Helsinki, 
 Taustaa 1. Tekijänoikeudesta maailmaan,(Markku Särelän kanssa). 2.p., KP-Art Oy, Helsinki, 2001. , myös verkkojulkaisunaTaustaa
Teoria ja tekniikka theory & technique (Kuvan tekeminen. Creating Art).(suomi, englanti) KP-Art Oy,  Helsinki, 2002. 
Taustaa 2. Kehitysopin kulisseista. KP-Art Oy, Helsinki, 2004. , myös verkkojulkaisuna
Art Helsinki. Kuvateos (suomi, ruotsi, englanti, venäjä) KP-Art Oy, Helsinki, 2005. 
Kasvot Faces (Creating Art-Kuvan tekeminen)(suomi, englanti) KP-Art Oy, Helsinki 2007.  myös verkkojulkaisunaKp-art, Artbook
Maisemat Landscapes (Creating Art - Kuvan tekeminen)(suomi, englanti) KP-Art Oy, Helsinki 2008.  myös verkkojulkaisuna
Taustaa liite A, Maakerrostumien haamukaudet ja muinainen maailma, KP-art Oy, Helsinki 2008 , myös verkkojulkaisuna
Postikortit 1972-2008, ýli 1400 korttia, KP-art Oy, Helsinki 2009 
Taustaa liite B, 99 % uskomaton väite, KP-art Oy, Helsinki 2009 myös verkkojulkaisuna
Kukat ja Luonto, Flowers and Nature (Creating Art - Kuvan tekeminen)(suomi, englanti) KP-Art Oy, Helsinki 2008.  myös verkkojulkaisuna
Linnut Birds (Creating Art - Kuvan tekeminen)(suomi,englanti) KP-Art Oy, Helsinki 2016.  myös verkkojulkaisuna
Taustaa 3. Alusta viimeiseen aikaan. KP-Art Oy, Helsinki, 2012. ,  myös verkkojulkaisuna,   (PDF), 
 Taustaa dia 1 print. Luonto vastaa maakerroksissa  - Vedenpaisumus ja sen jättämät jäljet. KP-art Oy, Helsinki, 2014.,  (nid.)  myös verkkojulkaisuna,  (PDF), 
 Taustaa dia 2 print. Oman historiamme muistiinpanoja.  KP-art Oy, 2014.,  (nid.) myös verkkojulkaisuna,  (PDF), 
Pyhän Raamatun lukukirja. Suomen Tunnustuksellinen Luterilainen kirkko, Helsinki 2019.  (sid.). Teksti Raamatusta/STLK 2017. Kuvat (yli 350 kuvaa), taitto ja kansi Kimmo Pälikkö. 

 Lähteet 
 Anna-Maija Kunnas: Kimmo Pälikkö, Merkonomi News s. 4-5 
 Pälikön galleria pakoon 
Viitteet

 Aiheesta muualla 
KP-Art sivut

Luokka:Suomalaiset taidemaalarit
Luokka:Suomalaiset kuvittajat
Luokka:Kreationistit
Luokka:Vuonna 1938 syntyneet
Luokka:Elävät henkilöt